ז'קלין ביסט

ויניפרד ז'קלין פרייז'ר ביסט (באנגלית: Winifred Jacqueline Fraser Bisset; נולדה ב-13 בספטמבר 1944) היא שחקנית אנגלייה, זוכת פרס גלובוס הזהב ומועמדת לפרס אמי. ביסט נולדה בעיירה ווייברידג' שבמחוז סארי, דרום-מזרח אנגליה. בתם של ארלט אלכסנדר, עורכת דין, ושל מקס פרייז'ר ביסט, רופא. היא גדלה בפרבר טילהארסט שבעיר רדינג. היא סקוטית מצד אביה ואנגלייה-צרפתייה מצד אמה, שברחה מפריז עם הצבא הבריטי בזמן מלחמת העולם השנייה. היא למדה במוסד הלימוד הצרפתי הרשמי באנגליה, "בית הספר הצרפתי על שם שרל דה גול" (Lycée Français Charles de Gaulle) (אנ'). בתור ילדה למדה ביסט בלט, לקחה מספר שיעורי משחק ודגמנה. כדוגמנית צעירה, היא עזרה רבות לאמה, שאובחנה כחולת מחלת טרשת נפוצה. גם בזמן שעבדה כשחקנית מצליחה בהוליווד מצאה ביסט את הזמן לטוס מדי פעם בחזרה לאנגליה ולטפל באמה. הוריה התגרשו בשנת 1968. אביה, שעזב את הבית בזמן שאמה חלתה, נפטר מסרטן המוח בגיל 71, ואמה נפטרה בשנת 1999. ביסט היא הסנדקית של כוכבת הקולנוע אנג'לינה ג'ולי. היא מעולם לא נישאה. ביסט התחילה את דרכה בקולנוע הבריטי באמצע שנות ה-60 בסרטו השני של רומן פולנסקי בארצות הברית "ללא מוצא", בקומדיה "שניים לדרך" ובקומדיית הריגול הלא הרשמית מסדרת סרטי ג'יימס בונד "קזינו רויאל", בה שיחקה בתפקיד סוכנת הביון הרוסית גברת גודהאייס. ב-1968 קיבלה במה גדולה יותר והכרה ראשונה כשהועמדה לפרס גלובוס הזהב לשחקנית החדשה הטובה של השנה על תפקידה בדרמה "המסע המתוק", התפרסמה בנוסף בדרמת הפעולה המשטרתית "בוליט" בתפקיד קת'י, חברתו של קצין המשטרה פרנק בוליט (סטיב מקווין). ב-1970 שיחקה בסרט האסונות "נמל תעופה" בתור הדיילת הראשית גוון. ב-1973 שיחקה בסרט הצרפתי המצליח של פרנסואה טריפו "לילה אמריקאי" בתור השחקנית הבריטית ג'וליה בייקר ולצד פול ניומן במערבון של ג'ון יוסטון "השופט רוי בין". ב-1974 השתתפה במותחן של סידני לומט "רצח באוריינט אקספרס" בתפקיד הרוזנת אלנה אנדרניי. ב-1977 מיצבה את עצמה כסמל סקס לאחר שהופיעה בסרט האסונות "התהום" מול ניק נולטי ורוברט שו. סצנת הפתיחה של הסרט כללה צילומים של ביסט בצלילה בים כשהיא לובשת חולצת T לבנה. מפיק הסרט, ג'ון פיטרס, אמר מאוחר יותר כי "חולצת ה-T הזו עשתה אותי אדם עשיר". מאוחר יותר הגדיר אותה המגזין ניוזוויק כ"אשה היפה בעולם". ב-1978 הועמדה ביסט לפרס גלובוס הזהב על הופעתה הקומית בתור השפית נטשה אוב'ריין בקומדיית המסתורין "רציחות קטנות של אשפי מטבח גדולים". בשנות ה-80 התפרסמה ביסט בעיקר בדרמה הספרותית "למרגלות הר הגעש" בתפקיד יאבון אשתו לשעבר של הקונסול בריטי האלכוהוליסט ג'פרי פירמין (אלברט פיני), הופעה עלייה הועמדה ביסט לפרס גלובוס הזהב לתפקיד משנה הטוב ביותר ובסרט האסונות "מרוץ נגד הזמן". ב-1995 הועמדה ביסט לפרס סזאר על תפקידה בסרט הצרפתי "הטקס" וב-1999 לפרס אמי ולפרס גלובוס הזהב על הופעתה במיני סדרה "ז'אן ד'ארק" בתור איזבל ד'ארק אמה של המצביאה הצרפתייה ז'אן ד'ארק (לילי סובייסקי). ב-1999 הופיעה גם במיני סדרה "ישו" בתפקיד מרים אמו של ישו. ב-2003 שיחקה בקומדיה "מצב לאהבה" בתור בעלת המסעדה לילה מונטאגני. ב-2005 הופיעה בדרמת הפעולה הביוגרפית "דומינו" בתור סופי ווין אמה של ציידת הראשים דומינו הארווי (קירה נייטלי). ב-2006 הצטרפה אל העונה הרביעית של סדרת הדרמה "ניפ/טאק" ושיחקה בתפקיד אשת העסקים ג'יימיס ליבאו. ב-2013 זכתה בפרס גלובוס הזהב על תפקידה בסרט הטלוויזיה "Dancing on the Edge". בשנת 2017 שיחקה בסרט הצרפתי "מאהב כפול" של הבמאי פרנסואה אוזון. ללא מוצא (1966) - בתפקיד: הרקדנית ( ללא קרדיט ). קזינו רויאל (1967) - בתפקיד: מיס גודפיגס. רומן קאייפ טאון (1967) - בתפקיד: ז'קלין. שניים לדרך (1967) - בתפקיד: ג'אקי. הבלש (1968) - בתפקיד: נורמה נאקיבר. המסע המתוק (1968) - בתפקיד: ויקי קארטרייט. בוליט (1968) - בתפקיד: קאתי. הפעם הראשונה (1968) - בתפקיד: אנה. החגב (1969) - בתפקיד : וונדי. נמל תעופה (1970) - בתפקיד: גוון מאייגן. ואלס המפיסטו (1971) - בתפקיד: פאולה קלארקסון. השופט רוי בין (1972) - בתפקיד : רוס בין. הגנב שבא לסעוד (1973) - בתפקיד : לאורה. לילה אמריקאי (1973) - בתפקיד: ג'ולי בייקר. הנהדר (1973) - בתפקיד: טטיאנה / כריסטין. רצח באוריינט אקספרס (1974) - בתפקיד: הרוזנת אנדרני. אשת יום ראשון (1975) - בתפקיד: אנה קרלי דוסיו. סוף המשחק (1975) - בתפקיד: הלן. סט' אייבס (1976) - בתפקיד: ז'אנט ויסטלר. התהום (1977) - בתפקיד: גאייל ברקה. הטייקון היווני (1978) - בתפקיד: ליז קאסידי. רציחות קטנות של אשפי מטבח גדולים (1978) - בתפקיד: נטשה. מרוץ נגד הזמן (1980) - בתפקיד: קיי קירבי. אינצ'ון (1981) - בתפקיד: ברברה הולסוורת'. עשירות ומפורסמות (1981) - בתפקיד: ליז האמילטון. בוגרים (1983) - בתפקיד: הלן. למרגלות הר הגעש (1984) - בתפקיד: איבון הרמיין. אסור (1984) - בתפקיד: נינה ואן האלדר. אנה קארנינה (1985) - בתפקיד: אנה קארנינה. חטאים בבוורלי הילס (1989) - בתפקיד: קלייר ליפקין. סחלב פראי (1989) - בתפקיד: קלאודיה דניס. הטקס (1995) - בתפקיד: קאתרין / לייברה. יופי מסוכן ( סרט טלוויזיה, 1998) -בתפקיד: פאולה פרנקו. תנו לשטן ללבוש שחור (סרט טלוויזיה, 1999) - בתפקיד: ברברה האנט. יום השנה החדשה (2000) - בתפקיד: ג'רלדין. The Sleepy Time Gal ‏ (2001) - בתפקיד: פראנסס. טלטול (2003) - בתפקיד: קריסטין / גברת דה לוקה. מצב לאהבה (2003) - בתפקיד: מאורין דו' הארטי. דומינו (2005) - בתפקיד: סופי וויין. ריקוד צמוד 2 ( סרט וידאו ) (2006) - בתפקיד: מוניק. מוות באהבה (2008) - בתפקיד: האם. Peter and John‏ (2015) The Last Film Festival‏ (2016) - בתפקיד: קלאודיה בנקונטי. 11 בספטמבר (2017) - בתפקיד: דייאן. מאהב כפול (2017) - בתפקיד: מאדאם שנקר. אשר (2018) - בתפקיד: דורה. כאן ועכשיו (2018) - בתפקיד: ג'יאן. סכין בגב למתחילים (2018) - בתפקיד: קריסטינה דופרה. ציפורי גן עדן (2021) - בתפקיד: מאדאם ברונל / פילגשו של ראש האקדמיה. Madeleine Collins‏ (2021) - בתפקיד: פאטי. Loren & Rose‏ (2022) - בתפקיד: רוז. Long Shadows‏ (TBA) - בתפקיד: ויויאן. Shelter Me‏ (TBA) Jesus ‏(1999) - סרט מיני טלוויזיה של CBS - בתפקיד: מארי. An Old Fashioned Thanksgiving‏ (2008) - סרט טלוויזיה של הולמרק - בתפקיד: איזבלה. מקביל (2018) - בתפקיד: שארלוט ברטון. מדיה וקבצים בנושא ז'קלין ביסט בוויקישיתוף ז'קלין ביסט, במסד הנתונים הקולנועיים IMDb (באנגלית) ז'קלין ביסט, באתר "אידיבי", מאגר הידע העברי לקולנוע ישראלי ועולמי ז'קלין ביסט, באתר AllMovie (באנגלית) ז'קלין ביסט, באתר Rotten Tomatoes (באנגלית) ז'קלין ביסט, במסד הנתונים הקולנועיים KinoPoisk (ברוסית) אורי קליין, עכבר העיר, שואה, סקס והיסטריה, באתר הארץ, 22 בדצמבר 2008 רותה קופפר, ז'קלין ביסט מסבירה את הנאום המבולבל בטקס גלובוס הזהב, באתר הארץ, 28 בינואר 2014 Jacqueline Bisset, לוס אנג'לס טיימס